open-index/open-wikipedia-markdown huggingface dataset:
Vyökäävät

**Vyökäävät** (*Trametes*) on laajalle levinnyt kääpien suku. Ne elävät kuolleissa pienissä lehtipuissa.

## Lajeja
* Harjaskääpä (*Trametes trogii*)
* Karvavyökääpä (*Trametes hirsuta*)
* Nukkavyökääpä (*Trametes pubescens*)
* Pinovyökääpä (*Trametes ochracea*)
* Silkkivyökääpä (*Trametes versicolor*)
* Tuoksuvyökääpä (*Trametes suaveolens*)
* Vihervyökääpä (*Trametes gibbosa*)

Suomen Lajitietokeskuksen mukaan myös
* Koivunhelttakääpä (*Trametes betulina*) ja
* Punakääpä (*Trametes cinnabarina*)
kuuluvat vyökääpien sukuun.

## Lähteet

## Aiheesta muualla
*Funet: Vyökäävät (''Trametes'')
Prostějov

**Prostějov** on kaupunki Olomoucin läänissä Tšekissä. Kaupungissa on asukkaita 45&nbsp;809 (2010) ja sen pinta-ala on 46,6&nbsp;km².

## Urheilu
Jääkiekkojoukkue LHK Jestřábi Prostějov pelaa Tšekin toiseksi korkeimmalla sarjatasolla 1. česká hokejová ligassa.

Naisten tenniksen WTA-turnaus Nokia Cup järjestettiin kaupungissa vuonna 1999.

## Lähteet

## Aiheesta muualla
Blue Money (albumi)

**Blue Money** on brittiläisen a cappella -yhtyeen Flying Picketsin studioalbumi vuodelta 1991. Se on ilmestynyt Forlane-merkillä ja julkaisuyhtiö on UMIP. Musiikkikasetin valmistusmaa on Ranska. Taustayhtiöt ovat Igy Uc Records ja Herisson Vert. Jakelusta on huolehtinut Dom-Forlane.

## Kappaleet

Sivu 1

# The Happiest Place in Town
# Traffic Jam
# Purple Rain
# Don’t Turn Around
# I Feel For You

Sivu 2

# Blue Money 
# Deep Feeling
# Looking For Love
# Englishman in New York
# Looking Down
# Blowing Away 

Musiikkikasetilla ei ole annettu kappaleiden tekijätietoja, mutta esim. nimikappale on Van Morrisonin albumilta His Band and the Street Choir , "Purple Rain" Princelta ja "Englishman in New York" Stingilta. "Blowing Away" on puolestaan tuttu Linda Ronstadtin albumilta Living in the USA.

## Lähteet

Flying Pickets MC *Blue Money* (Forlane UMK 99045, 1991)
Sydän saa merkin

**Sydän saa merkin** on laulaja Milanan kolmas studioalbumi, jonka on julkaissut Edel Records vuonna 2001 Pale Saarisen tuottamana. Tuottaja-assistenttina on ollut Kari Makkonen ja tuottajayhtiö on AXR.

Äänitykset on tehty loka–marraskuussa 1999 ja tammi–helmikuussa 2000 Sibelius-Akatemian Kalliokuninkalan navettastudiossa ja äänittäjänä on ollut Kalle "KTV" Vanhapelto.

Miksauksen on tehnyt Dan Tigerstedt tammi–maaliskuussa 2000 ja CD-masteroinnin Pauli Saastamoinen, molemmat Finnvox–studioilla. Tuotannosta, jakelusta ja markkinoinnista on vastannut AXR / Edel Records.
 
## Kappaleet
Kaikki kappaleet säveltänyt Pale Saarinen, ellei toisin mainittu.

#
#
#
#
#
#
#
#
#
#
#

Kaikki sovitukset ovat Pale Saarisen ja Kari Makkosen tekemiä paitsi puhallinsovitukset Heikki Keskisen. Lisäksi taustalaulusovitukset ovat Pale Saarisen (2–4, 6–7, 10), Hanna-Maria Heleniuksen (5, 7–8) sekä avauskappaleella Sami Saaren ja Aleksi Ahoniemen. Päätöskappaleen kitarasovituksen on tehnyt Antero Jakoila.

## Lähteet
* Milana CD *Sydän saa merkin* (Edel Records AXR AXRCD1200, 2001)
Jet Set Radio

**Jet Set Radio** (, tunnetaan Pohjois-Amerikassa nimellä **Jet Grind Radio**) on Smilebitin kehittämä ja Segan julkaisema toimintapeli. Peli on julkaistu alun perin Sega Dreamcastille vuonna . Peli julkaistiin syksyllä 2012 uudelleen HD-versiona useille eri alustoille.

Peli on yksi ensimmäisistä *[[cel shading]]* -varjostusta käyttävistä peleistä.

## Pelaaminen
*Jet Set Radiossa* pelataan The GGs -nimisen ryhmän jäsenenä. Ryhmä yrittää saada fiktiivisen Tokyo-ton kaupungin haltuunsa ja joutuu hankaluuksiin poliisin ja vihollisjengien kanssa. Pelissä pelaaja liikkuu rullaluistimilla ja hänen tehtävänsä on yleensä korvata vihollisjengien graffitit omillaan.

## Kehitys
Peli tunnetaan ensimmäisenä cel-shading -tekniikkaa käyttävistä videopeleistä. Pelin taiteellinen ohjaaja Ryūta Ueda etsi keinoa graffititaitelijoiden, rullalautailijoiden, j-popin ja hip-hopin energian esittämiseen ja esitti konseptinsa pelin ohjaajalle Masayoshi Kikuchille. Pelissä on musta reunus pelaajan hahmon ympärillä: tällä on tarkoitus erottaa pelaaja jalankulkijoista sekä korostaa pelimaailmaa. Tyyli kiinnosti pelikehittäjiä koska grafiikat pysyisivät ajattomina kun laitteisto kehittyy.

## Ääniraita
Pelin ääniraita:

## Lähteet

## Aiheesta muualla
* 
* 
* Pelin tiedot Segan sivuilla
Kultapyrstö

**Kultapyrstö** (*Psarocolius decumanus*) on laajalla alueella Keski- ja Etelä-Amerikassa tavattava turpiaaleihin kuuluva varpuslintu.

## Koko ja ulkonäkö
Kultapyrstö on hyvin suurikokoinen varpuslintu. Naaraat ovat kooltaan 33&ndash;38&nbsp;cm ja koiraat huomattavasti kookkaampia, pituudeltaan 46&ndash;49&nbsp;cm. Kultapyrstökoiras on höyhenpuvultaan pääosin kiiltävän musta, eräillä alalajeilla on mustien höyhenten seassa myös keltaisia. Päälaella on ohut hiusmaisten höyhenten muodostama töyhtö, joka on usein hankala havaita. Koiraan silmien iiris on sininen. Nokka on suurikokoinen ja valkoinen. Kultapyrstökoiraan perä on kastanjanruskea ja pyrstö kirkkaan keltainen lukuun ottamatta keskimmäisiä mustia höyheniä. Naaras on väritykseltään vaaleampi ja naaraalla ei ole töyhtöä ja silmä on väriltään harmaampi.

## Levinneisyys ja elinympäristö
Kultapyrstön elinympäristö ulottuu Keski-Amerikassa Panamasta etelään ja Etelä-Amerikassa sitä tavataan laajalla alueella Andeilta Amazonian ja Argentiinan pohjoisosiin sekä Trinidad ja Tobagosta. Laji puuttuu Brasilian koillisrannikolta. Linnun elinympäristöjä ovat kosteat avoimet metsät ja metsien reunamaat. Laji tulee toimeen myös osittain hakatuilla alueilla. Lisäksi lajia tavataan myös kahviviljelmiltä ja maatalousmailta, joilla kasvaa yksittäisiä puita. Kultapyrstön elinympäristöt sijaitsevat yleensä alle 2&nbsp;600 metrin korkeudella merenpinnasta.

## Elintavat
Kultapyrstö liikkuu useammin yksin kuin muut kultapyrstöjen suvun lajit. Se voi liittyä myös pieniksi parviksi, joissa voi olla myös muita kultapyrstöjen suvun lajeja sekä kasikkeja. Linnun ravinto koostuu hyönteisistä, hedelmistä ja marjoista.

Kultapyrstö pesii kolonioina, joissa on yksi hallitseva koiras, joka pesii useiden naaraiden kanssa. Koloniassa on tyypillisesti kolmesta neljään koirasta ja jopa kolmekymmentä naarasta. Koloniat sijaitsevat metsän ulkopuolella kasvavassa puussa. Naaras kuroo pitkän pussimaisen pesän korkeaan puuhun, jossa on usein myös herhiläispesiä, jotka suojelevat lintuja saalistajilta. Naaras munii yhdestä kahteen vihreää tai harmaata mustapilkullista munaa.

## Lähteet

## Aiheesta muualla
*Ääntä, Äänen metadata Macaulay Library
Lucie Décosse

**Lucie Décosse** (s. 6. elokuuta 1981 Chaumont) on ranskalainen judoka ja olympiavoittaja. Hän edustaa seuratasolla USO Judo -seuraa. Décosse voitti hopeaa alle 63-kiloisten sarjassa Pekingin olympialaisissa 2008 ja kultaa alle 70-kiloisten sarjassa Lontoossa 2012, jonka lisäksi hän on saanut MM-kisoista neljä ja EM-kisoista seitsemän mitalia. Hän on voittanut maansa mestaruuskilpailuissa neljä kultaista ja yhden hopeisen mitalin. 

## Lähteet
Darts (albumi)

**Darts** on samannimisen brittiyhtyeen ensimmäinen studioalbumi, jonka on julkaissut Magnet Records vuonna 1977. Yhtye on ottanut vaikutteita 1950-luvun lauluyhtyemusiikista, mutta osa kappaleista on omaakin tuotantoa. Albumin tunnetuin kappale on singlenä menestynyt Daddy Cool / The Girl Can't Help It.

Tuottajina ovat toimineet Tommy Boyce (levyetiketin mukaan Tommy Boyne) ja Richard Hartley sekä äänittäjinä Phil Chapman ja Nigel Brook-Harte. Levy on äänitetty Barnesissa Olympic-studioilla elokuussa 1977.

Levykannen valokuvat yhtyeestä ja sen jäsenistä on ottanut Dave Stetson. Visuaalisen suunnittelun on tehnyt Bob Fish.

LP-levyn ja sen kannen valmistukseen ovat osallistuneet saksalaiset yhtiöt Crystal Schallplatten GmbH, EMI Electrola GmbH ja kölniläinen 4P Nicolaus GmbH.

## Kappaleet

Sivu 1

1. Daddy Cool / The Girl Can’t Help It – 2:27
:  (Slay, Crewe) / (Troup) 
2. Young Blood  – 2:44
: (Leiber, Stoller) 
3. Too Hot in the Kitchen  – 2:22
: (Thomson) 
4. Sometime Lately – 2:36
: (Collier) 
5. Zing Went the Strings of My Heart – 3:05
: (Henley) 
6. Shotgun – 2:45
: (Thomson, Hegarty) 

Sivu 2

1. Come Back My Love – 3:02
:  (Mansfield) 
2. Bells of My Heart – 2:08
: (Hegarty, Pike) 
3. Sh-Boom (Life Could Be a Dream) – 2:36
: (Keyes, Feafter, Edwards, McRae) 
4. Stay Away (From the Girls) – 2:32
: (Collier) 
5. – 4:40
:  a) I’m Mad (Mabon)
:  b) Fancy Man (Hegarty)
:  c) Framed (Leiber, Stoller)
:  d) Riot in Cell Block No. 9 (Leiber, Stoller)
:  e) Trouble (Leiber, Stoller, Pomus)

## Darts

* George Currie – kitara
* John Dummer – rummut
* Griff Fender – laulu
* Bob Fish – laulu
* Den Hegarty – laulu
* Horatio Hornblower – saksofonit
* Hammy Howell – piano
* Rita Ray – laulu
* Thump Thomson – bassokitara

Yhtyeen managerina on toiminut Bob England / Towerbell Ltd. Gondar Gardens, Lontoo.

## Lähteet

Darts LP *Darts* (Magnet Records EVC 60 103, 1977)
Aleksei Švalev

**Aleksei Švalev** (s. 25. toukokuuta 1987 Pietari, Venäjän SFNT, Neuvostoliitto) on venäläinen entinen jääkiekkopuolustaja. Hän pelasi urallaan lähinnä Venäjän toisella sarjatasolla. 

## Ura
Švalev pelasi ensimmäiset miesten pelinsä kaudella 2003–2004 16-vuotiaana Lokomotiv Jaroslavlin kakkosjoukkueessa Venäjän kolmanneksi korkeimmalla sarjatasolla Pervaja Ligassa. Kaudella 2005–2006 hän pelasi tulokaskautensa Superliigassa Lokomotiv Jaroslavlin edustusjoukkueen riveissä. Švalev teki runkosarjassa 24 ottelussa kuusi syöttöpistettä. Hän pelasi myös 11 playoff-ottelua. Švalev pelasi kaudesta 2006–2007 puolet vielä Lokomotiv Jaroslavl-2:ssa, mutta puolet taas Superliigaa Metallurg Novokutznetskissa.

Kauden 2007–2008 Švalev aloitti Jaroslavlin Superliiga-joukkueessa, mutta hän siirtyi kesken kauden Sibir Novosibirskiin. Švalev pelasi Superliigassa yhteensä vain 14 ottelua antaen neljä syöttöpistettä. Kaudella 2008–2009 hän pelasi Dizel Penzassa ja Kapitan Stupinossa Vysšaja Ligaa. Švalev palasi kaudeksi 2009–2010 Lokomotiv Jaroslavliin pelaamaan KHL:ää, mutta hänen peliaikansa jäi vähäiseksi ja Švalev pelasi vain yhdeksän ottelua ilman tehopisteitä.

Švalevin sopimus Lokomotivin kanssa kestää kevääseen 2011 saakka. Hän teki syyskuussa 2010 tammikuuhun 2011 asti kestävän lainasopimuksen HPK:n kanssa. Lokomotivilla on kuitenkin oikeus kutsua Švalev tarvittaessa joukkueeseen. Hän oli kuitenkin kauan pelaamatta kaudella 2010–2011, sai peliluvan vasta lokakuun 2010 lopulla ja debytoi SM-liigassa 6. marraskuuta 2010 vierasottelussa HIFK:ta vastaan. Yhteensä hän pelasi SM-liigassa 13 peliä ja käväisi vuokralla myös Mestiksen Hokissa. Seuraavaksi kaudeksi hän palasi kotimaahansa VHL-liigan Dinamo Balašihaan.

## Tilastot

## Lähteet
*
*
*
*
### Viitteet
Neuvostoliiton jalkapallon mestaruussarja

**Neuvostoliiton jalkapallon mestaruussarja** oli Neuvostoliiton jalkapallon korkein sarjataso. Sarjaa pelattiin vuosina 1936–1991.

## Mestarit

* 1936 (kevät) – Dynamo Moskova
* 1936 (syksy) – Spartak Moskova
* 1937 – Dynamo Moskova
* 1938 – Spartak Moskova
* 1939 – Spartak Moskova
* 1940 – Dynamo Moskova
* 1941–1944 *ei pelattu*
* 1945 – Dynamo Moskova
* 1946 – CDKA Moskova
* 1947 – CDKA Moskova
* 1948 – CDKA Moskova
* 1949 – Dynamo Moskova
* 1950 – CDKA Moskova
* 1951 – CDSA Moskova
* 1952 – Spartak Moskova
* 1953 – Spartak Moskova
* 1954 – Dynamo Moskova
* 1955 – Dynamo Moskova
* 1956 – Spartak Moskova

* 1957 – Dynamo Moskova
* 1958 – Spartak Moskova
* 1959 – Dynamo Moskova
* 1960 – Torpedo Moskova
* 1961 – Dynamo Kiova
* 1962 – Spartak Moskova
* 1963 – Dynamo Moskova
* 1964 – Dynamo Tbilisi
* 1965 – Torpedo Moskova
* 1966 – Dynamo Kiova
* 1967 – Dynamo Kiova
* 1968 – Dynamo Kiova
* 1969 – Spartak Moskova
* 1970 – TsSKA Moskova
* 1971 – Dynamo Kiova
* 1972 – Zarja Vorošilovgrad
* 1973 – Ararat Jerevan
* 1974 – Dynamo Kiova
* 1975 – Dynamo Kiova

* 1976 (kevät) – Dynamo Moskova
* 1976 (syksy) – Torpedo Moskova
* 1977 – Dynamo Kiova
* 1978 – Dynamo Tbilisi
* 1979 – Spartak Moskova
* 1980 – Dynamo Kiova
* 1981 – Dynamo Kiova
* 1982 – Dynamo Minsk
* 1983 – Dnipro Dnipropetrovsk
* 1984 – Zenit Leningrad
* 1985 – Dynamo Kiova
* 1986 – Dynamo Kiova
* 1987 – Spartak Moskova
* 1988 – Dnipro Dnipropetrovsk
* 1989 – Spartak Moskova
* 1990 – Dynamo Kiova
* 1991 – TsSKA Moskova

## Mestaruudet joukkueittain

## Lähteet
Juha Joutsenlahti

**Juha Joutsenlahti** (s. 1. heinäkuuta 1964 Pori) on porilainen ylikomisario. Hän on tullut tunnetuksi laajojen huumerikosjuttujen tutkinnanjohtajana vuosina 2001–2010 sekä huumeiden vastaisesta työstään luennoitsijana ja kouluttajana. Joutsenlahden nimi yhdistetään myös usein Satakunnassa sattuneiden invalidisurman (2001) ja opiskelijapojan surman (2006) sekä Ulvilan surman (2006) tutkinnanjohtajuuteen.

Koulutukseltaan Joutsenlahti on hallintotieteiden maisteri. Hän  oli kokoomuksen ehdokkaana vuoden 2011 eduskuntavaaleissa. Kunnallisvaaleissa 2012 hänet valittiin Porin kaupunginvaltuuston jäseneksi  ja jatkokaudelle vuoden 2017 vaaleissa.

## Ulvilan surmatutkinta
Joutsenlahti johti Ulvilan surman tutkintaa ensimmäiset puolitoista vuotta, minkä jälkeen hänen tilalleen vaihdettiin Porin poliisilaitoksen rikososaston johtaja Pauli Kuusiranta. Joutsenlahti sai vuonna 2010 kirjallisen huomautuksen Porin poliisipäälliköltä, kun oli kommentoinut Ulvilan tutkintaa, vaikka ei enää ollut sen johtaja. Vuonna 2012 Joutsenlahtea alettiin epäillä virka-asemansa väärinkäytöstä surmatutkinnan yhteydessä. Joutsenlahti kiisti epäilyt ja kertoi joutuneensa ajojahdin uhriksi. Lisäksi hän arvosteli poliisiylijohtaja Mikko Paateroa ja esimiehiään Satakunnan poliisilaitoksella.

Heinäkuun 2012 lopulla selvisi, että virkarikosepäily koski sittemmin syyttömäksi osoittautuneen porilaisnäyttelijä Kai Tannerin vangitsemista ja siihen johtaneita tapahtumia. Joutsenlahden epäiltiin antaneen Ulvilan surmatutkinnan yhteydessä Anneli Auerille etukäteen kuvan Tannerista, minkä vuoksi Auer myöhemmin tunnisti Tannerin poliisin tunnistusrivistä murhan tekijäksi. Tunnistuksen johdosta Tanner vangittiin vaikka hän oli syytön.

28. helmikuuta 2014 Satakunnan käräjäoikeus tuomitsi Joutsenlahden 80 päiväsakkoon (1360 euroa) virka-aseman väärinkäyttämisestä. Oikeus katsoi Joutsenlahden paitsi aiheuttaneen väärän henkilön vangitsemisen, myös vaarantaneen yleisen luottamuksen oikeudenhoidon puolueettomuuteen.  Vaasan hovioikeus kumosi huhtikuussa 2015  Satakunnan käräjäoikeuden Joutsenlahdelle  antaman tuomion ja vapautti Joutsenlahden virkarikosepäilyistä ja kaikista korvausvaatimuksista. Hovioikeus perusteluissaan totesi myös, että näyttelijän vangitsemiseen oli riittävät perusteet. Valtionsyyttäjä Jorma Äijälä haki korkeimmasta oikeudesta valituslupaa, mutta helmikuussa 2016 KKO päätti että ei ota tapausta käsiteltäväkseen.

## Lähteet
Martyn Bernard

**Martyn Bernard** (s. 15. joulukuuta 1984 Wakefield, Yhdistynyt kuningaskunta) on brittiläinen korkeushyppääjä. Hänen ennätyksensä sekä ulko- että sisäradoilla on 230 cm. Pituutta Bernardilla on 190 senttimetriä ja painoa 79 kiloa. Maansa mestaruuden hän on voittanut ulkoradoilla vuosina 2006, 2007, 2010 ja sisäradoilla 2006 ja 2007. 

## Ennätykset

* 230 cm (2008)
* 230 cm (2007, sisäradat)

## Lähteet

## Aiheesta muualla
*
Steviat

**Steviat** (*Stevia*) on kasvisuku, johon kuuluu noin 240 kasvia. Yksi niistä on makeastevia (*Stevia rebaudiana*), josta saadaan makeutusaineena käytettäviä stevioliglykosideja. Suku on nimetty espanjalaisen kasvitieteilijän Pedro Jaime Esteven mukaan.

Makeasteviaa kasvaa luonnonvaraisena Paraguayssa, mutta sitä viljellään myös esimerkiksi Uruguayssa, Brasiliassa, Israelissa, Thaimaassa ja Kiinassa.

## Katso myös
* Stevia (makeutusaine)

## Lähteet

## Aiheesta muualla
* Suomen Lajitietokeskus: Steviat – ''Stevia''
* Flora of North America: ''Stevia''
Vyökiiltoyökkönen

**Vyökiiltoyökkönen** (*Protodeltote pygarga*) on pieni keskikesän yöperhonen.

## Koko ja ulkonäkö
Vyökiiltoyökkönen on pienikokoinen yökköslaji, jonka siipiväli on vain 23&ndash;26&nbsp;mm. Etusiipien pohjaväri on tummanharmaa tai harmaanruskea ja niiden kuviot ovat väriltään tummia, valkeita tai vaaleanharmaita. Valkoreunainen munuaistäplä erottuu hyvin. Erityisenä tuntomerkkinä etusiiven takareunassa on laaja vaalea alue lähellä siiven kärkeä. Lepäävä perhonen pitää siipiään kattolaskuisesti ruumiin sivuilla jolloin perhosen selkäpuolelle, siiven kärkeen muodostuu laaja valkoinen täplä. Takasiivet ovat harmaat.

## Levinneisyys ja lentoaika
Lajia tavataan Euroopasta Itä-Aasiaan ulottuvalla vyöhykkeellä. Suomessa laji on yleinen maan etelä- ja keskiosissa. Aikuiset perhoset lentävät kesä-heinäkuussa ja ainakin suotuisina vuosina lajilla saattaa olla elo-syyskuussa toinen, vähälukuisempi sukupolvi.

## Elinympäristö ja elintavat
Vyökiiltoyökkönen elää lehtimetsissä ja pensaikoissa, joissa on ruohovartista kasvillisuutta. Se on yöaktiivinen laji, joka lentää myös valolle. Talvehtii maaperässä kotelona.

## Ravintokasvi
Toukka elää erilaisilla heinälajeilla (*Poaceae*), erityisesti siniheinällä (*Molinia caerulea*). Ravintokasviksi mainitaan myös vadelma (*Rubus idaeus*).

## Lähteet
Vuoden valmentaja (Suomen jalkapallo)

**Vuoden valmentaja** on Suomen Jalkapallovalmentajat ry:n (SJV) tunnustuspalkinto, jonka yhdistys antaa ansioituneelle jalkapallovalmentajalle vuosittain. Palkinto perustettiin Kokkolan Pallo-Veikkojen vuoden 1969 mestarivalmentajan Reino Sarlinin ehdotuksesta vuonna 1981. Palkitseminen tapahtuu SJV:n valmentajapäivillä.

## Palkitut

## Katso myös

* Vuoden liigavalmentaja

## Lähteet

## Aiheesta muualla

* Suomen Jalkapallovalmentajat
Hannu Hautalan bibliografia

**Hannu Hautalan bibliografia** käsittää luontokuvaaja ja -kirjailija Hannu Hautalan kirjallisen tuotannon.

## Luonto
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Linnut
* 
* 
* 
* 
* 
* 
* 
* 
* Hannu Hautala (kuvat), Seppo Parkkinen (teksti), *[[Kotka – 50 vuotta unelmista kuvaksi]]*, Docendo, 2016 

## Kuusamo-kirjat

* 
* 
* 
* 

## Suomalaisia sielunmaisemia -sarja

* 
* 
* 
* 

## Valikoimat
* 
* 

## Oppaiden ja hakuteosten kuvitukset
* 
* 

## Käännökset
* 
* 
*
Gotthard

**Gotthard**:
*Gotthard, germaaninen miehen etunimi, myös sukunimi
*Gotthard (Sankt Gotthard), Alppeihin kuuluva vuoriketju Sveitsissä
*Gotthardin sola (Sankt Gotthard), alppisola Sveitsissä
*Gotthard, sveitsiläinen hard rock -yhtye
*Gotthard, Gotthard-yhtyeen albumi

Katso myös:
*Gotthardin rautatie
*Gotthardin tunneli
*Gotthardin maantietunneli
*Gotthardin pohjatunneli
Nergüin Enhbat

**Nergüin Enhbat** (; 18. maaliskuuta 1962 Ulan Bator – 6. huhtikuuta 2022) oli mongolialainen nyrkkeilijä ja olympiamitalisti. Hän saavutti pronssia alle 60-kiloisten sarjassa Soulin olympialaisissa 1988.

## Lähteet

* Enhbatin profiili sports-reference.com -sivustolla  

### Viitteet
Melonta kesäolympialaisissa 1968

**[[Kesäolympialaiset 1968|Vuoden 1968 kesäolympialaisten]] [[melonta]]** järjestettiin 22. lokakuuta &ndash; 25. lokakuuta 1968 Xochimilcolla, Meksikon laaksossa. Tämä oli seitsemäs kerta kun laji oli mukana olympialaisten ohjelmassa virallisena lajina. Mukana oli 184 osanottajaa 27 eri maasta. Tapahtumia oli seitsemän.

## Mitalistit
### Miehet

### Naiset

## Mitalitaulukko

## Lähteet
*Canoeing at the 1968 Ciudad de México Summer Games
Koripallon naisten maailmanmestaruuskilpailut 2010

**Vuoden 2010 [[Koripallon naisten maailmanmestaruuskilpailut]]** järjestettiin Tšekissä 23. syyskuuta–3. lokakuuta 2010. Kisojen mestaruuden voitti Yhdysvallat, joka voitti loppuottelussa Tšekin.

## Tulokset
### Alkulohkot
#### Lohko A

#### Lohko B

#### Lohko C

#### Lohko D

### Jatkolohkot
#### Lohko E

#### Lohko F

### Pudotuspelit

## Lähteet

## Aiheesta muualla
*Kisojen virallinen kotisivu
VASP:n lento 168

**[[VASP|VASP:n]] lento 168** oli Rio de Janeirosta Fortalezaan 8. kesäkuuta 1982 suunnannut reittilento, joka törmäsi maastoon laskeutumisvaiheessa. Se on kolmanneksi eniten kuolonuhreja vaatinut lento-onnettomuus Brasilian historiassa Gol Transportes Aéreosin lennon 1907 ja TAM Linhas Aéreasin lennon 3054 jälkeen.

## Lähteet
Hallamittari

**Hallamittari** (*Operophtera brumata*) on loppusyksyn erittäin yleinen yöperhoslaji.

## Koko ja ulkonäkö
Hallamittari on voimakkaasti sukupuolidimorfinen perhoslaji. Koiraan etusiipien pohjaväri vaihtelee vaaleanharmaasta vaaleanruskeaan, mutta siinä on yleensä selvä rusehtava vivahde. Etusiiven poikki kulkee useita kapeita, syvään aaltoilevia, tummanharmaita poikkiviiruja, joiden reunat eivät ole kovin terävät. Tärkeänä lajituntomerkkinä takasiiven poikki kulkee selvästi erottuva tumma raita ja etusiiven ulompi poikkijuova kohtaa siiven takareunan kohtisuorasti. Siipien kärjet ovat selvästi pyöreät. Takasiivet ovat vaaleanrusehtavat ja niissä on jokseenkin selkeitä kaarimaisia juovia. Siipiväli on 24&ndash;32&nbsp;mm.

Naaras ei ensisilmäyksellä muistuta perhosta, sillä sen siivet ovat surkastuneet tynkämäisiksi, mustavalkoisiksi liuskoiksi, joiden pituus on alle puolet eläimen vartalon pituudesta. Ruumis on tukeva ja väriltään harmaan ja mustankirjava. Raajat ovat pitkät, ja eräistä muista siivettömistä perhosnaaraista poiketen hallamittarinaaraat liikkuvat pois koteloitumispaikkansa luota.

Huomattavan samannäköinen laji on läheistä sukua oleva lumimittari (*Operophtera fagata*). Molemmat lajit lentävät samaan aikaan, ja niitä tavataan usein yhdessä samalla biotoopilla.

## Levinneisyys ja lentoaika
Hallamittaria tavataan laajalti Euroopassa. Suomessa lajia tavataan koko maassa, mutta se on yleisempi etelässä. Aikuiset perhoset lentävät syyskuun puolivälistä pitkälle marraskuulle, mutta Etelä-Suomessa perhosia voi tavata jopa joulukuun alkuun saakka. Etelämpänä Euroopassa lentoaika jatkuu jopa helmikuuhun.

## Elinympäristö ja elintavat
Hallamittari lähtee lentoon vasta melko myöhään syksyllä, jolloin useimmat muut perhoslajit ovat jo hävinneet. Perhoset ovat aktiivisia iltayöstä. Laji on esiintymisalueellaan erittäin yleinen ja usein huomattavan runsaslukuinen, jolloin yövalojen luota voi löytää koirasperhosia kymmenittäin. Naaraita löytyy puiden rungoilta, helpoimmin parittelun aikana.

Toukat tuottavat silkkirihmaa, jolla ne saavat liitettyä ravintokasvien lehtiä yhteen suojapaikakseen. Joinakin vuosina esiintyessään runsaina, toukat voivat aiheuttaa merkittäviä vahinkoja kasvillisuudelle. Toukka koteloituu maahan. Talvehtii munana.

## Ravintokasvi
Toukat käyttävät ravinnokseen useita puuvartisia kasvilajeja. Hallamittaria ja sen toukkia esiintyy omena-, luumu- ja kirsikkapuissa sekä tammilla ja lehmuksilla.

## Lähteet

## Aiheesta muualla
* Ötökkätieto: Hallamittari (''Operophtera brumata'')
* Hallamittari (''Operophthera brumata'') 
* Kasper: Hallamittari (''Operophtera brumata'')
* Hallamittari
* ITIS: Operophtera brumata 
* Centre for Agriculture and Biosciences International (CABI): Operophtera brumata (winter moth) 
* Pherobase: Semiochemicals of Operophtera brumata, the Winter moth 
* Moths and Butterflies of Europe and North Africa 
* Bestimmungshilfe des Lepiforums 
* Vlindernet
Live in Japan (Shocking Bluen albumi)

**Live in Japan** on Shocking Blue -yhtyeen livealbumi, joka julkaistiin vuonna 1972.

## Kappaleet
#
#
#
#
#
#
#
#
#
#
#
#
#
#

## Lähteet
*Live in Japan by Shocking Blue
Jaspisyökkönen

**Jaspisyökkönen** (*Staurophora celsia*) on melko yleinen, vihreänkirjava yöperhoslaji.

## Koko ja ulkonäkö
Jaspisyökkönen on keskikokoinen yökkönen, jota ei voi ulkonäkönsä perusteella sekoittaa mihinkään muuhun perhoslajiin. Etusiivet ovat laajalti tasaisen turkoosinvihreät. Siiven keskellä ja ulkoreunassa vihreän värin katkaisee kapea, ruskeankirjava alue. Perhosen ikääntyessä vihreä väri haalistuu, ja viimeiset lennossa olevat yksilöt voivat olla hyvin vaaleita. Takasiivet ovat tummanharmaat. Turkoosi väri jatkuu myös keskiruumiin selkäpuolelle ja päähän. Siipiväli on 35&ndash;44&nbsp;mm.

## Levinneisyys ja lentoaika
Jaspisyökköstä tavataan Euroopasta Aasian poikki Japaniin saakka. Suomessa laji havaittiin ensimmäisen kerran Ahvenanmaalla vuonna 1934, ja se on sittemmin levinnyt koko Etelä- ja Keski-Suomeen. Aikuiset perhoset lentävät syksyllä, elokuun lopulta lokakuun alkupuolelle.

## Elinympäristö ja elintavat
Elinympäristönään laji suosii lehtimetsiä, puistoja sekä puutarhoja ja lentää helposti valolle. Toukat elävät ravintokasvinsa juurakoissa. Laji talvehtii munana.

## Ravintokasvi
Toukka käyttää ravinnokseen useita heinälajeja, erityisesti kuitenkin hietakastikkaa (*Calamagrostis epigejos*).

## Lähteet
Älä lausu väärää todistusta lähimmäisestäsi

**Älä lausu väärää todistusta lähimmäisestäsi** on kahdeksas Raamatun kymmenestä käskystä siinä muodossa jossa se on evankelisluterilaisen kirkon katekismuksesta. 

## Aiemmat suomennokset
* vuoden 1552 Raamatunkäännöksen mukaan: "Ei sinun pidhe wäre Todhistost puhuman sinun Lehimeistes Wastan."
* vuoden 1642 raamatunkäännöksen mukaan: "Ei sinun pidä wäärä todistusta sanoman sinun lähimmäistäsi vastaan."
* vuoden 1776 raamatunkäännöksen mukaan: "Ei sinun pidä väärää todistusta sanoman sinun lähimmäistäs vastaan." 
* vuoden 1933 raamatunkäännöksen mukaan: "Älä sano väärää todistusta lähimmäisestäsi." 
* vuoden 1992 raamatunkäännöksen mukaan: "Älä todista valheellisesti toista ihmistä vastaan."

## Käskyn tulkinta
Isossa katekismuksessa Martti Luther tulkitsee, että käsky kieltää jokaisen kielen synnin, joka suinkin voi lähimmäistä vahingoittaa tai loukata. Hänen mukaansa Jumala tahtoo estää kaiken lähimmäistä vahingoittavan kielenkäytön, olipa sitten kysymys valhesaarnaajien kieroista opeista, väärien tuomareiden ja todistajien aikaansaamista tuomiosta tai muista, oikeusistuimen ulkopuolella lausutuista valheista ja parjauksista. Lutherin mukaan lähimmäisen tekemiä syntejä ei saa saattaa muiden tietoon. Jos niin tekee, syyllistyy tuomitsemiseen ja arvosteluun, mikä tarkoittaa lankeamista syntiin, joka on suurempi kuin se mistä kerrottiin. Kukaan ei saa puhua toisesta pahaa, vaikka tietäisikin hyvin tämän todella olevan syyllinen.

Vähässä katekismuksessa Luther tulkitsee, että lähimmäisestä ei saa puhua perättömiä, eikä hänen luottamustaan saa pettää, panetella häntä tai tahrata juoruilla hänen mainettaan, vaan häntä puolustettava, puhuttava hänestä hyvää ja tulkittava kaikki hänen parhaakseen.

Eero Huovisen mukaan meidän on puhuttava lähimmäisistämme samalla tavalla kuin tahdomme heidän puhuvan meistä. Jos muut kertovat lähimmäisestämme pahaa, rakkaus vaatii meitä tukemaan ja auttamaan häntä. Toisen mainetta on varjeltava sekä yksityisesti että julkisesti. Julkisuuteen kuuluu oikeuden ja totuuden vaatimus ja siihen liittyvä avoimuus. Emme kuitenkaan saa paljastaa lähimmäisen rikkomuksia ilman varmaa tietoa ja painavaa syytä. Rikkomusten arvioiminen on uskottu oikeuslaitokselle, joka toteaa syylliset ja asettaa heidät vastuuseen teoistaan. Yksityiselämässä meidän ei tule syyttää toisia eikä paljastaa heidän heikkouksiaan. Tehtävämme on rohkaista heitä vapautumaan menneestä ja etsimään uutta suuntaa elämälleen.

## Katso myös
* Rippisalaisuus
* Omertà‎‎
* Kunnianloukkaus
* Ripin väärinkäyttö

## Lähteet
Valentin Alberti

**Valentin Alberti** (1635-1697) oli ortodoksi-luterilainen filosofi ja teologi Sleesiasta.

Hän puolusti luterilaista ortodoksiaa luonnonoikeutta kannattaneita Hugo Grotiusta, Samuel von Pufendorfia ja Christian Thomasiusta vastaan ja oli tunnettu aktiivisesta roomalaiskatolisuuden vastaisesta polemiikistaan.

Alberti aloitti opintonsa Leipzigin yliopistossa vuonna 1653, tullen maisteriksi 1656. Vuonna 1663 hän oli jo logiikan ja metafysiikan professori ja vuonna 1672 hänestä tuli myös teologian apulaisprofessori.

Vuonna 1665 hän avioitui Leipzigin kaupungintuomari Johannis Preibisin tyttären kanssa.
Pekka Päivärinta (ratamoottoripyöräilijä)

**Pekka Päivärinta** (s. 11. tammikuuta&nbsp;1971) on suomalainen ratamoottoripyöräilijä, joka kilpailee sivuvaunuluokassa. Hän on voittanut viisi maailmanmestaruutta. Vuonna 2008 Timo Karttialan kanssa, vuosina 2010, 2011 ja 2013 sveitsiläisen Adolf Hännin kanssa ja vuonna 2016 Kirsi Kainulaisen kanssa. MM-hopeaa Päivärinta saavutti vuosina 2006, 2007, 2009, 2017, 2018 ja 2019 sekä MM-pronssia vuosina 2015 ja 2021.

## Lähteet

## Aiheesta muualla

* Päivärinta Racingin verkkosivut
Jorma Sipilä

**Jorma Jaakko Kalevi Sipilä** (s. 17. maaliskuuta 1945 Helsinki) on suomalainen sosiaalipolitiikan tutkija ja valtiotieteiden tohtori. Hän on ollut Tampereen yliopiston sosiaalipolitiikan, erityisesti sosiaalityön professorina vuodesta 1982, yliopiston rehtori vuosina 1998–2004 ja kansleri vuosina 2004–2009. Hän toimi Suomalaisen tiedeakatemian esimiehenä vuosina 2012–2014.

Sipilän tutkimuksen aiheena ovat olleet muun muassa hyvinvointivaltio, sosiaalipolitiikka ja vanhusten ja lasten palvelut. Esimerkiksi Sipilän huomiot kotihoidon tuesta, jota hän itsekin on tutkinut, ovat saaneet näkyvyyttä.

Jorma Sipilän vanhemmat olivat Helvi Sipilä ja Sauli Sipilä.

## Teoksia
* Sipilä, Jorma – Österbacka, Eva (2013): *Enemmän ongelmien ehkäisyä, vähemmän korjailua?* Valtiovarainministeriö.
* Sipilä, Jorma ym. (2012): *Rakastettu ja vihattu lasten kotihoidon tuki*. Tampere: Vastapaino.
* Sipilä, Jorma – Repo, Katja – Rissanen, Tapio (toim.) (2010): *Cash-for-Childcare: Consequences for Caring Mothers*. Edward Elgar.
* Sipilä, Jorma (2007): *Valta yliopistossa*. Tampere: Vastapaino.
* Kröger, Teppo & Sipilä, Jorma (toim.) (2005): *Overstretched: European families up against the demands of work and care*. Malden: Blackwell.
* Anttonen, Anneli – Baldock, John – Sipilä, Jorma (toim.) (2003): *The young, the old and the state: Social care systems in five industrial countries*. Cheltenham: Edward Elgar.
* Anttonen, Anneli – Sipilä, Jorma (2000): *Suomalaista sosiaalipolitiikkaa*. Tampere: Vastapaino.
* Sipilä, Jorma (1997) (toim.): *Social Care Services: The Key to the Scandinavian Welfare Model*. Aldershot: Avebury.
* Sipilä, Jorma (1996) (toim.): *Sosiaalipalvelujen Suomi*. Helsinki: WSOY.
* Sipilä, Jorma & Tiihonen, Arto (toim.): *Miestä rakennetaan – maskuliinisuuksia puretaan*. Tampere: Vastapaino.
* Sipilä, Jorma (1989): *Sosiaalityön jäljillä*. Helsinki: Tammi.
* Sipilä, Jorma (1985): *Sosiaalipolitiikan tulevaisuus*. Helsinki: Tammi.
* Sipilä, Jorma (1979): *Sosiaalisten ongelmien synty ja lievittäminen*. Helsinki: Tammi.
* *Työpaikkojen sijainnin kehitys Suomessa* (1976)
* Sipilä, Jorma (1970): *Sosiaalipolitiikka*. Helsinki: Tammi.

## Lähteet

## Aiheesta muualla
* Jorma Sipilä. University of Tampere, Tampere. Social Theory, Social Policy. Ph.D.  (researchgate.net)
* Jorma Sipilä sai Sosiaalipolitiikka-palkinnon. Tampereen yliopisto 2009.
Teenage Dream (Katy Perryn kappale)

”**Teenage Dream**” on kappale yhdysvaltalaisen laulaja Katy Perryn vuonna 2010 ilmestyneeltä samannimiseltä albumilta. Kappale julkaistiin singlenä 23. heinäkuuta 2010 ja siitä on tehty myös musiikkivideo.
Honky Château

**Honky Château** on Elton Johnin viides studioalbumi, joka julkaistiin vuonna 1972. Vuonna 2003 se sijoittui sijalle 357 *[[Rolling Stone]]n* 500 kaikkien aikojen parasta albumia -listalla. Albumi sisältää kaksi menestynyttä singleä "Honky Cat" ja "Rocket Man". *Honky Château* oli Elton Johnin ensimmäinen albumi joka saavutti ykkössijan Yhdysvaltain Billboard 200 -listalla. Albumi saavutti kolmannen sijan Kanadan albumilistalla 29. heinäkuuta 1972 ja toisen sijan Britannian albumilistalla. Albumi oli sertifioitu kultaa 24. heinäkuuta 1972 ja platinaa 13. lokakuuta 1995 Recording Industry Association of Americalta.

## Kappalelista
Kaikki kappaleet kirjoittanut Elton John ja Bernie Taupin.

## Kokoonpano
*Elton John – piano, urut, laulu
*Davey Johnstone – kitarat, banjo, mandoliini, taustalaulu
*Dee Murray – bassokitara, taustalaulu
*Nigel Olsson – rummut, tamburiini, taustalaulu
*Ray Cooper – congarummut (kappale 8)
*Ivan Jullien – trumpetti (kappale 1)
*Jacques Bolognesi – pasuuna (kappale 1)
*Jean-Louis Chautemps, Alain Hatot – saksofonit (kappale 1)
*Jean-Luc Ponty – sähköviulu (kappale 2, 8)
*Larry Smith – steppi (kappale 3)

## Listasijoitukset

## Lähteet

## Aiheesta muualla
*Elton Johnin virallinen sivusto 
*Elton Johnin diskografia
Pavel Lyžyn

**Pavel Konstantinovitš Lyžyn** (; s. 24. maaliskuuta 1981 Voronok, Venäjän SFNT, Neuvostoliitto) on valkovenäläinen yleisurheilija, joka kilpailee kuulantyönnössä ja kiekonheitossa. Hän edustaa seuratasolla Dynamo Brestiä.

Lyžyn on voittanut arvokisoista kaksi mitalia, hopeaa sekä sisäratojen EM-kisoista 2007 että vuoden 2003 universiadeista. Hän on osallistunut olympialaisiin kolmesti, vuosina 2004, 2008 ja 2012. Lyžyn sijoittui seitsemänneksitoista Ateenan kisoissa 2004. Pekingissä 2008 hän sijoittui alun perin viidenneksi seitsemän senttimetrin päähän mitalista, nousten neljänneksi Andrei Mih’nevitšin dopinghylkäyksen jälkeen. Lopulta myös Lyžyn hylättiin vuonna 2016 kun hänen Pekingin olympialaisissa antamansa dopingnäyte tutkittiin uudelleen ja hän jäi kiinni Turinabol-nimisen steroidin käytöstä. Hän sai tapauksesta kahden vuoden kilpailukiellon ajalle 4.7.2016–3.7.2018 ja hänen tuloksiaan hylättiin takautuvasti aikaväliltä 15.8.2008–14.8.2010.

Lyžyn on lisäksi ollut kuudes Wienin sisäratojen EM-kisoissa 2002 ja kymmenes Göteborgin EM-kisoissa 2006. Lyžyn on kilpaillut kuulantyönnön lisäksi myös kiekonheitossa, jossa hän sijoittui toiseksi alle 20-vuotiaiden EM-kisoissa 1999 ja seitsemänneksi alle 20-vuotiaiden MM-kisoissa 2000.

## Henkilökohtaiset ennätykset

*Lähde: [[IAAF]]* 
;Ulkoradat
* Kuulantyöntö: 20,92 m (2014)
* Kiekonheitto: 61,72 m (2007)
;Sisäradat
* Kuulantyöntö: 20,82 (2007)

## Lähteet
Katariina Romppainen

**Katariina Romppainen** (s. 7. kesäkuuta 1964 Kemijärvi) on suomalainen kirjailija ja käsikirjoittaja.

Romppainen on opiskellut luovaa kirjoittamista Viita-akatemiassa ja Tampereen kesäyliopistossa. Lisäksi hän on suorittanut yhteiskuntatieteiden ja kirjallisuuden opintoja muun muassa Tampereen yliopistossa. Hänen esikoisteoksensa *Leppäkerttu ja huuliharppu* ilmestyi vuonna 2003 Otavan kustantamana.

Romppaisen teokset *Sääskentapporock* (2006), *Rokkisokki* (2008) ja *Roolipeliä* (2010) olivat Arvid Lydecken -palkintoehdokkaina. *Sääskentapporock* sai Tampereen kaupungin kirjallisuuspalkinnon vuonna 2006 ja *Pitkät päiväunet* vuonna 2010. *Pitkät päiväunet* oli Kodiksamia -kirjallisuuspalkintoehdokkaana vuonna 2012.

Romppainen on kuulunut M. E. Kuusi -salanimellä julkaisseeseen kirjailijaryhmään, jonka muita jäseniä ovat Hannu Hirvonen, Tuula Kallioniemi, Raili Mikkanen, Aira Savisaari ja Katri Tapola. Hän on Ylen suositun nuortensarjan *Sori siitä* (YLE Lapset, 2024–) käsikirjoittaja. Hän on myös kirjoittanut *Uusi päivä* -päivittäissarjaa sekä työskennellyt pitkään vapaana toimittajana.

## Teokset
**Lasten- ja nuortenromaanit**
* 
* 
* 
* 
* 
* 
*  
* 
* *Juho Jupiter Juusola*. Tampere: Sopuli, 2021. .
* *Sydämenmuotoinen kesä*. KVALITI, 2022. .
* *Mopokesä*. Tampere: Sopuli, 2025.  
**Aikuisten romaanit**

* 

* 
* *Rakkauden riistamailla.* Kuopio: ICASOS, 2021. 
* *Neljäs pyörä.* Kööpenhamina: SAGA Egmont, 2023.  

**Kirjailijanimellä Kati Routa:**

* 
* *Kuollut karkuteillä.* Helsinki: Into, 2025. 

## Palkinnot ja ehdokkuudet
* Arvid Lydecken -palkintoehdokkuus: *Sääskentapporock* (2006), *Rokkisokki* (2008) ja *Roolipeliä* (2010)
* Lasten LukuVarkaus -ehdokkuus: *Sääskentapporock* (2007) ja *Juho Jupiter Juusola* (2022)
* Tampereen kaupungin kirjallisuuspalkinto: *Sääskentapporock* (2006) ja *Pitkät päiväunet* (2010)
* Kodiksamia -kirjallisuuspalkintoehdokkuus: *Pitkät päiväunet* (2012)
* Koura-palkinto tv-käsikirjoituksesta *Sori siitä* (2025)

## Lähteet

## Muualla verkossa
* Virallinen kotisivu: https://katariinaromppainen.wordpress.com
* Suomen Nuorisokirjailijat ry:n sivulla: http://www.nuorisokirjailijat.fi/romppainen-katariina.html
Dammarhartsi

**Dammarhartsi** on muun muassa Dipterocarpaceae-heimon puista erittyvää ainetta, joka kovettuu hartsiksi.

Dammarhartsin väri vaihtelee kirkkaasta vaalean kellertävään. Se liukenee hyvin tärpättiin ja lakkabensiiniin, mutta spriihin heikosti. Dammarhartsin CAS-numero on 9000-16-2.

Tärpättiin liuotettua dammarhartsia käytetään öljymaalauksia sekä entisöitäviä puupintoja suojaavana vernissana. Se tekee pinnasta kiiltävän ja syventää värejä. Sitä voidaan käyttää öljymaalauksessa myös maalausaineena, joka mahdollistaa ohuiden läpikuultavien maalikerrosten tekemisen. Jauhettua dammarhartsia on käytetty myös grafiikassa akvatintan tekemiseen.

## Katso myös
* Kopaali

## Lähteet

## Aiheesta muualla
* Coloria.net: Dammarhartsi
* 
*
Terttu Autere

**Terttu Autere** (s. 1941) on hämeenlinnalainen kirjailija. Hänen teoksensa kertovat naisten ja tyttöjen elämästä, ja niitä on sanottu hyvän mielen kirjallisuudeksi tai joskus myös romanttiseksi viihteeksi.

Autere on eläkkeellä oleva äidinkielen ja historian lehtori, joka on valmistunut filosofian maisteriksi Helsingin yliopistosta. Autere on asunut Ylivieskassa vuosina 1974–2002. Lapsuus ja kouluaika Lahdessa ja Valkeakoskella. Autereen nykyinen asuinpaikka Hämeenlinna. Hän on asunut myös Helsingissä ja Oulussa (1971–1974). Hänen harrastuksiaan ovat toiminta UNIFEMissä (YK:n naisten kehitysrahasto), lukeminen, purjehdus ja senioritanssi. Terttu Autere kirjoittaa kolumneja Kalajokilaakso-lehteen.

## Teoksia
* *Kirjepostia*, Karisto, 2008
* *Kinkkauskivet*, Karisto, 2009
* *Sininen hatturasia*, Karisto, 2011
* *Huhtikuun morsian*, Karisto, 2013
* *Kuka murhasikaan rouva Holmin?*, Karisto, 2014
* *Rakas: 7 rakkaustarinaa*, Karisto, 2014 (antologia)
* *Kuolema Eedenissä*, Karisto, 2016 
* *Kaunis mutta kuollut*, Karisto, 2017 
* *Kuokkavieraan kuolema*, Karisto, 2019
* *Sen edestään löytää*, Karisto, 2020
* *Lumen kätkemä*, Karisto, 2022, 
* *Kaatuvat kulissit*, Karisto, 2024, 

## Lähteet

## Aiheesta muualla
*
Mimico

**Mimico** on Toronton lounainen kaupunginosa ja entinen kaupunki (town). Mimicon kunta perustettiin vuonna 1911, kun se erotettiin Etobicokesta, johon se liitettiin uudestaan vuonna 1967. Etobicoke liitettiin vuonna 1998 Torontoon. 

Mimicoa rajoittavat pohjoisessa Evans Avenue, Algoma Street ja Manitoba Street, etelässä Ontariojärvi ja lännessä Dwight Avenue ja St. George Street. Idässä Mimicon raja kulkee Fleeceline Roadin ja Louisa Streetin puolivälissä.

## Lähteet

## Aiheesta muualla

*Mimico Map   (torontoneighbourhoods.net)
*Mimicon sijainti Michelinin kartalla  (viamichelin.com)
*Demographics - Mimico (includes Humber Bay Shores)  (toronto.ca)
*Mimicon kaupunginsa Toronton sivuilla 
*Mimicon asukasyhdistys
Seitsemän tuntia onnehen

**Seitsemän tuntia onnehen** on Harry Bergströmin säveltämä valssi vuoden 1941 elokuvasta *[[Morsian yllättää]]*. Sanat kappaleeseen on tehnyt Ela eli Eine Laine. Alkuperäisen levytyksen on tehnyt Olavi Virta Rytmi-orkesterin säestämänä.

## Laululevytyksiä

* Olavi Virta (1942)
* Rita Elmgren (1953)
* Rauni Pekkala (1961)
* Martti Siiriäinen (1969)
* Kivikasvot (1974)
* Mikko Järvinen (1980)
* Salon Viihdelaulajat (1981)
* Ky:n Naislaulajat (1988)
* Vieno Kekkonen (1989)
* Finnairin Laulajat (1990)
* Taneli Mäkelä (1990)
* Kuolimon Laulu (1991)

## Lähteet

* YLE Radio 1, Lauantain toivotut levyt, 29. toukokuuta 2010
* Suomen äänitearkiston tietokanta vuosilta 1901-1999
Parmigianino

**Parmigianino** eli **Parmeggianino** (oik. (**Girolamo**) **Francesco** (**Maria**) **Mazzola**, 1503 Parma, Italia – 1540 Casalmaggiore, Italia) oli italialainen manieristinen taidemaalari, jonka tunnetuimpia teoksia ovat *Pitkäkaulainen madonna*, freskot Fontanellaton linnassa ja *[[Pyhän Hieronymoksen näky]]* (1527). "Pikku parmesaania" tarkoittava lempinimi Parmigianino viittaa syntymäpaikkaan Parmaan.

Parmigianino oli keskeinen Italian manierismin maalari ja myös varhainen etsaaja, joka toimi Firenzessä, Roomassa, Bolognassa ja Parmassa. Hän oli yksi Giorgio Vasarin taiteilijaelämäkerroissa kuvatuista taiteilijoista.

Venytetyt muodot sekä valojen ja varjojen jyrkät vastakohdat ovat tyypillisiä Parmigianinon maalauksille. Hänen henkilöhahmojaan on sanottu henkistyneen kauniiksi.

## Teoksia


Parmigianino 004.jpg|*[[Pitkäkaulainen madonna]]* (yksityiskohta), Uffizi.
Giovanni battista merano e tommaso aldrovandini, episodi della vita di san nicola, allegorie, 1685, e vescovi attr. al parmigianino.jpg|San Giovanni Evangelistan kirkon freskoja Parmassa. Kirkko valmistui 1519.
Parmigianino - The Madonna and Child with Saints (The Vision of St Jerome).jpg|*[[Pyhän Hieronymoksen näky]]* (1527).
Parmigianino - Virgin and Child with St. John the Baptist and Mary Magdalene.jpg|*[[Madonna ja lapsi Johannes Kastajan ja Magdalan Marian kanssa]]*, 1535–1540.


## Lähteet

## Aiheesta muualla
Jyväskylän Pallokerho

**Jyväskylän Pallokerho** (lyh. **JyPK**) on Jyväskylässä toimiva jalkapalloseura, joka on keskittynyt nais- ja tyttöjalkapalloon. Seuran naisten edustusjoukkue pelaa Suomen korkeimmalla sarjatasolla Kansallisessa Liigassa. Sen kotikenttä on Harjun stadion.

JyPK järjestää vuosittain juniorijalkapalloturnaukset sekä pojille (Jyväskylä Cup) että tytöille (Hippo-turnaus).

## Historia
Vuonna 1952 perustetun JyPK:n miesten joukkueet yhdistyivät vuonna 1992 JyP-77:n kanssa ja muodostivat uuden seuran JJK Jyväskylän.

### Saavutuksia
*TUL Cupin voitto: 1979

## Pelaajat ja valmentajat
### Nykyinen joukkue
*Tilanne 6. huhtikuuta 2025.*

### Valmennus ja taustat
* **Päävalmentaja:** Sacha Navalkar
* **Maalivahtivalmentaja:** Jaakko Hiipinen
* **Videoanalyytikko:** Marko Hakanen
* **Lääkäri:** Mira Kaikkonen
* **Fysioterapeutti:** Saana Pylkkänen
* **Joukkueenjohtaja:** Ville Laitinen
* **Joukkueenjohtaja:** Jukka Väliverronen

## Lähteet

## Aiheesta muualla
*Jyväskylän Pallokerhon viralliset kotisivut
*Jyväskylän Pallokerhon naisten edustusjoukkueen kotisivut
Mynäjärvi

**Mynäjärvi** on Pöytyän ja Mynämäen kuntien alueella Kurjenrahkan kansallispuiston vieressä sijaitseva 26 hehtaarin järvi. Mynäjärvi on Mynäjoen alkulähde. Suurin osa järvestä sijaitsee entisen Yläneen kunnan, nykyisen Pöytyän alueella.

Mynäjärvi saa pääosin vetensä soilta, mutta myös metsämaalta. Sen itärannalla sijaitseva Lammenrahka laskee vetensä Mynäjärveen ja länsirannan Halikonrahka suoraan Mynäjoen alkukohtaan. Järven etelä- ja itärannalla on taloja, sekä länsirannan läheisyydessä kulkee paikallistie 12429 eli Mynäjärventie.

Kansallispuiston alueella reviiriään pitävä saukkopariskunta kuuluu Mynäjärven eläimistöön.

## Kunnostus ja hoito
Mynäjärvi kuului vuosina 2005–2006 kunnostusprojektiin jossa Yläneen alueen kolmea järveä Mynäjärveä, Elijärveä ja Lampsijärveä kunnostettiin. Järvillä niitettiin ja tehtiin kunnostusruoppauksia. Lisäksi selvitettiin mistä valuma-alueiden ravinteet ja humus tulevat, sekä ehkäistiin ravinteiden kulkeutumista järviin. Projektin kokonaiskustannus oli 56&nbsp;000 euroa, mutta esimerkiksi koko Mynäjärven ruoppaamista ei saatu sisältymään hankkeeseen.

Mynäjärvi oli vuonna 2002 yksi neljästä järvestä jotka kuuluivat Yläneen järvet kuntoon -projektiin. Projektissa tutkittiin järvien tilaa. Mynäjärvellä tehtiin vuonna 2002 koeverkkokalastus.

## Lähteet
* 

### Viitteet
Melonta kesäolympialaisissa 1976

**[[Kesäolympialaiset 1976|Vuoden 1976 kesäolympialaisten]] [[melonta]]** järjestettiin 28. &ndash; 31. heinäkuuta 1976 Île Notre-Damella, Montrealissa, Kanadassa. Tämä oli yhdeksäs kerta kun laji oli mukana olympialaisten ohjelmassa virallisena lajina. Mukana oli 245 osanottajaa 28 eri maasta. Tapahtumia oli 11.

## Mitalistit
### Miehet

### Naiset

## Mitalitaulukko

## Lähteet
*Canoeing at the 1976 Montréal Summer Games
NHL:n varaustilaisuus 1987

**NHL:n varaustilaisuus 1987** oli NHL:n 25. vuotuinen . Se järjestettiin 13. kesäkuuta Joe Louis Arenalla, Detroitissa. Tilaisuudessa varattiin kaikkiaan 252 pelaajaa, ja ensimmäisenä varaajana Buffalo Sabres valitsi Pierre Turgeonin.

## 1. kierros

## Lähteet

## Aiheesta muualla
*Varaustilaisuus Hockey-reference-sivustolla
Calliope

**Calliope** tarkoittaa seuraavia:

* Calliope, Kalliope, eeppisen runouden muusa kreikkalaisessa mytologiassa
* Calliope, 22 Kalliope, asteroidi
* rubiinisatakielet (*Calliope*), varpuslintusuku
** rubiinisatakieli (*Calliope calliope*), suvun tunnettu laji
*calliope eli höyryurut, soitin
*T34 Calliope, Yhdysvaltain armeijan raketinheitin toisen maailmansodan aikana
* RN Calliope, Italian kuninkaallisen laivaston 1937–1958 käytssä ollut Spica-luokan torpedovene
* Calliope (M713), Ranskan laivaston 1972–1998 käytössä ollut miinantorjunta-alus
;Britannian kuninkaallinen laivasto
*Calliope-luokka, Britannian kuninkaallisen laivaston C-luokan alaluokka
*HMS Calliope (1808), Cherokee-luokan 10-tykkinen prikisluuppi
*HMS Calliope (1837), 28-tykkinen kuudennen luokan alus
*HMS Calliope (1884), Calypso-luokan kolmannen luokan risteilijä
*HMS Calliope (1914), Calliope-luokan risteilijä
*HMS Calliope (1952) reservin alkeiskoululaivana
*HMS Calliope (tukikohta) laivaston reserviyksikkö, Gateshead Bankissa Tyne-joella Tynen-sillan ja Gateshead Millennium -sillan välillä.

## Paikkoja
* Calliope, kaupunki Australiassa
* Calliope River, joki joka virtaa Calliopen kaupungin halki
* Calliope Dock, historiallinen kuivatelakka Uuden-Seelannin Devonportissa 
* Kalliopi, asutusalue Kreikan Limnoksen saarella
Šilutė

**Šilutė** (aikaisemmin *Šilokarčiama*, ) on Liettuan läntisessä osassa, Klaipėdan läänissä sijaitseva kaupunki. Vuonna 2010 kaupungin väkiluku oli 21&nbsp;762 asukasta. Šilutė toimii Šilutėn kunnallispiirin hallinnollisena keskuksena.

Šilutėn kaupungin ja kunnallispiirin alue on ilmastoltaan meri-ilmastoa ja alue on yksi sateisimmista alueista Liettuassa.

## Historia
Šilutėn historian katsotaan alkaneen vuonna 1511, kun Tilžėn ja Klaipėdan välille perustettiin majatalo. Sen ympärille kehittyi asutuskeskus, joka sai nimekseen *Šilokarčiama*. Ristiretkien aikana saksalainen kulttuuri vaikutti vahvasti kaupungiksi kehittyneeseen Šilutėen. Myöhemmin Šilutė, tuolloiselta nimeltään Heydekrug, oli osa Preussia ja Saksan keisarikuntaa.  

Ensimmäisen maailmansodan jälkeen Versailles’n rauhassa Saksa menetti Šilutėn Ranskalle. Ranskalla oli tarkoitus luovuttaa alue ja kaupunki Puolalle, mutta tammikuussa 1923 liettualaiset kapinalliset hyökkäsivät alueelle ja riisuivat ranskalaiset joukot aseista. Šilutė ja muu Klaipėdan alue liitettiin osaksi Liettuaa vuonna 1924.  

Neuvostoliiton aikana useita kulttuurikohteita kuten kirkkoja tuhottiin ja rappeutui Šilutėssa.  

## Lähteet

## Aiheesta muualla

*Kaupungin virallinen sivusto   
*Landkreis Heydekrug (Lit. Schlilute) - mm. väkiluku 1885 ja 1925  (verwaltungsgeschichte.de)
Solveigin laulu (televisioelokuva)

**Solveigin laulu** on vuonna 1974 valmistunut kolmiosainen television minisarja, jonka on ohjannut Reima Kekäläinen. Lassi Sinkkosen samannimiseen romaaniin perustuva sarja sijoittuu tapahtumiltaan sota-ajan Helsinkiin. Kertojana on Solveig, nuori tyttö, jonka tarinan kautta rakennetaan kuvaa kolmen työläissukupolven elämästä. Saara on Solveigin äiti, joka on katkeroitunut kovan elämän takia. Famu on Solveigin isänäiti (fammu), joka rakastaa, kun Saara ei osaa.

Solveigin laulu on esitetty televisiossa valmistumisvuotensa jälkeen myös maaliskuussa 1975, helmikuussa 1982, toukokuussa 2005 ja huhtikuussa 2012.

## Näyttelijät

## Vastaanotto
*Helsingin Sanomien* tv-kriitikko Jukka Kajava kehui sarjaa vuolaasti jo avausjakson jälkeen: ”Solveigin laulussa on lukematon määrä harvinaisen osattuja asioita. Ainoa detalji, joka ei täysin selity, on muisteleva kiharoitettu nyky-Solveig.” Näyttelijöiden ja ohjaajan hän sanoi ylittävän itsensä. Viimeisen jakson nähtyään Kajava oli hieman pettynyt tarinan latteahkoon lopetukseen, mutta antoi kokonaisuudelle muuten erinomaisen arvion.

Famua esittänyt Aino Lehtimäki sai roolisuorituksestaan Jussi-patsaan vuoden 1974 parhaana naisnäyttelijänä. Lehtimäki ja ohjaaja Kekäläinen saivat sarjasta samana vuonna myös valtionpalkinnot.

## Lähteet

## Aiheesta muualla
* Sarja katsottavissa Yle Areenassa
*
You Keep on Moving

**You Keep on Moving** on Deep Purple -yhtyeen kappale vuoden 1975 albumilta *[[Come Taste the Band]]*. Se on albumin ainoa kappale, jossa David Coverdale ja Glenn Hughes jakavat laulutehtävät. Kappale alkaa Hughesin soittamalla bassokuviolla, johon muut soittimet tulevat mukaan.
 
Kappaleen julkaistiin lyhennettynä versiona singlenä 1976 Britanniassa, mutta ei Yhdysvalloissa. Singlen B-puolella oli kappale ”Love Child”, joka myös sisältyi *Come Taste the Band* -albumille. Joissain Euroopan maissa sekä Uudessa-Seelannissa ”You Keep on Moving” oli julkaistu singlenä jo syksyllä 1975 B-puolenaan ”Dealer”. Italian-painoksessa B-puoli oli ”Gettin' Tighter”.

## Kappaleet
**A-puoli**
#
**B-puoli**
#

## Lähteet
*Kappaleet, niiden tekijät, kestot ja julkaisupäivämäärä: Deep Purple – You Keep on Moving (Song)

### Viitteet